  Туспуктэм: t.me/larisaburanova Майя Бывальцева Россиысь Кун Думаын Удмуртилэсь депутат Лариса Буранова йӧскалык ужпумъёсъя комитетлэн ёзчиез луиз. Со сярысь ачиз Телеграм-каналаз ивортӥз. « Йӧскалык кусыпъёсты радъян удысын мон 30 ар пала ужай. Оскисько, тодон-валанэ туала югдурын пайдалыко луоз но трос йӧслыко бадӟым кунысьтымы калыкъёслэсь эшъяськонзэс, ог-огзэс валанэз юнматонлы юрттоз » Лариса Буранова, Кун Думаын Удмуртилэсь депутат Озьы ик со пусйиз, туризмъя но туризм инфрасӧзнэтэз азинтонъя комитетэн, со пӧлын гурт туризмез азинтонъя ужась группаын, валче ужанзэ азьланьтоз. Тодэ вайытом, таяз арняе Ижкарын Россиысь Кун Дуамлэн туризмъя но туризм инфрасӧзнэтэз азинтонъя кенешонэз ортчоз. Тегъёс: Удмуртия КунДума йӧскалыкполитика ЛарисаБуранова  